CELEX: 62008TN0385
Language: sk
Date: 2008-09-15 00:00:00
Title: Vec T-385/08: Žaloba podaná 15. septembra 2008 – Nadine Trautwein Rolf Trautwein/ÚHVT (zobrazenie psa)

6.12.2008   
            
            
               SK
            
            
               Úradný vestník Európskej únie
            
            
               C 313/36
            
         Žaloba podaná 15. septembra 2008 – Nadine Trautwein Rolf Trautwein/ÚHVT (zobrazenie psa)
   (Vec T-385/08)
   (2008/C 313/66)
   Jazyk konania: nemčina
   Účastníci konania
   
      Žalobkyňa: Nadine Trautwein Rolf Trautwein GbR, Research Development (Leopoldshöhe, Nemecko) (v zastúpení: C. Czychowski, A. Nordemann a A. Dustmann, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobkyne
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 30. júna 2008 vo veci R 1734/2007-1, ako aj rozhodnutie prieskumového pracovníka z 25. septembra 2007, v rozsahu, v akom bola zamietnutá ochrana prihlášky ochrannej známky Spoločenstva 4829321 pre výrobky „kožené výrobky, pokiaľ sú zahrnuté v triede 18; tašky“ v triede 18 a „krmivo/krmivo a nápoje pre domáce zvieratá“ v triede 31;
            
         
               —
            
            
               povoliť prihlášku ochrannej známky Spoločenstva 4829321 aj pre tieto výrobky na zverejnenie,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovaná ochranná známka Spoločenstva: zobrazenie psa pre výrobky tried 18, 25 a 31 – prihláška č. 4 829 321.
   
      Rozhodnutie prieskumového pracovníka: zamietnutie zápisu.
   
      Rozhodnutie odvolacieho senátu: zrušenie napadnutého rozhodnutia pre „oblečenie a obuv, ako aj pokrývky hlavy; opasky“ tried 25.
   
      Dôvody žaloby: porušenie článku 7 ods. 1 písm. b) a písm. c) nariadenia Rady č. 40/94, lebo prihlásená ochranná známka nie je ani priamo opisným, ani výlučne opisným údajom, a má potrebnú rozlišovaciu spôsobilosť.